Tankisin täna esimest korda Carrefouri tanklas, sest kartsin, et muidu jään ujumast tulles veel kuhugi tee peale ning minu üllatuseks suhtles automaat minuga eesti keeles. Tavaliselt vahetavad igasugused automaadid mu eesti kaardi peale keelt küll, aga selleks on üldiselt inglise keel (Soomes ka eesti keel vahel). Sel korral palus massin puhtas emakeeles küll PINi sisestada, siis juhendas, millise pumba ma võtta võin ja vilgutas siis teksti “Tankimine käib”. Võivai mis gklobaliseerunud maailm meil siin on. Peaks Intermarchéle kurtma, et miks nende tankla minuga eesti keeles suhelda ei taha. Globaliseerugu! Õppigu! Installeerigu uusi keelepakette!
Advertisements